|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  OPĆINA ZAVIDOVIĆI  OPĆINSKO VIJEĆE  Broj: 02-14-4010/17-AP-2  Datum: 17.11.2017. godine |  | **NACRT** |

Na osnovu člana 7. stav 2., a u vezi s članom 1. Zakona o budžetima u Federaciji Bosne i Hercegovine («Službene novine Federacije Bosne i Hercegovine», broj 102/13, 9/14, 13/14, 8/15, 91/15, 102/15 i 104/16) i člana 25. Statuta općine Zavidovići («Službeni glasnik općine Zavidovići», broj 5/08 i 5a/08 ), Općinsko vijeće Zavidovići na . sjednici održanoj dana godine, donijelo je

# O D L U K U

**o izvršavanju Budžeta općine Zavidovići za 2018. godinu**

## I – OPĆE ODREDBE

**Član 1.**

Ovom odlukom uređuje se način izvršavanja Budžeta općine Zavidovići za 2018. godinu (u daljem tekstu: Budžet), upravljanje prihodima primicima, i rashodima i izdacima Budžeta, prava i obaveze korisnika budžetskih sredstava, ovlašćenja Općinskom načelniku i Pomoćniku načelnika Službe za upravu ekonomskih poslova i poduzetništva, u izvršavanju Budžeta za 2018. godinu, kazne za neispunjenje obaveza te druga pitanja u izvršavanju Budžeta.

**II – SADRŽAJ BUDŽETA I FINANSIJSKOG PLANA**

**Član 2.**

Budžet se sastoji od općeg i posebnog dijela i kapitalnog budžeta.

Opći dio budžeta čini Račun prihoda i rashoda, Račun kapitalnih primitaka i izdataka i Račun finansiranja.

Posebni dio budžeta sastoji se od plana rashoda i izdataka budžetskih korisnika, iskazanih po vrstama, raspoređenih u tekuće izdatke i kapitalne investicije.

Kapitalni budžet čine izdvajanja za kapitalne investicije po godinama i po izvorima finansiranja.

**III – IZJAVA O FISKALNOJ ODGOVORNOSTI**

**Član 3.**

Rukovodilac budžetskog korisnika je odgovoran za:

1. zakonito i namjensko korištenje sredstava i

2. efikasno i uspješno funkcionisanje sistema finansijskog upravljanja i kontrolu u okviru budžetom utvrđenih sredstava.

Rukovodilac je dužan svake godine za prethodnu budžetsku godinu, za period u kojem je obavljao poslove rukovodioca, popuniti Izjavu o fiskalnoj odgovornosti (u daljem tekstu: Izjava).

Uz Izjavu se prilažu i planovi otklanjanja slabosti i nepravilnosti utvrđeni od strane nadležnih organa, izvještaj o otklonjenim slabostima i nepravilnostima utvrđenim u prethodnoj godini i mišljenje internih revizora o sistemu finansijskog upravljanja i kontrola za oblasti koje su bile revidirane u prethodnoj godini.

Rukovodioci budžetskih korisnika Izjavu dostavljaju Službi za upravu ekonomskih poslova i poduzetništvo koja provjerava njezin sadržaj.

Oblik i sadržaj Izjave, način popunjavanja i rok predaje Izjave, te način i rokove izvještavanja Službe za upravu ekonomskih poslova i poduzetništvo o obavezama iz stava 3. ovog člana, propisuje Pomoćnik načelnika Službe za upravu ekonomskih poslova.

**IV - IZVRŠAVANJE BUDŽETA**

**Član 4.**

Budžetski korisnici odgovorni su za potpunu i blagovremenu naplatu prihoda i primitaka iz svoje nadležnosti, za njihovu uplatu u budžet i za izvršavanje svih rashoda i izdataka u skladu sa namjenama.

Budžetski korisnik je dužan provesti sve zakonom propisane radnje u cilju naplate potraživanja po osnovu ugovora ili bilo kojeg drugog potraživanja po osnovu javnih prihoda.

Za nenaplativa potraživanja Općinski načelnik, na obrazloženi prijedlog budžetskog korisnika, može donijeti odluku o otpisu potraživanja.

Budžetski korisnici odgovorni su za zakonito, namjensko, efikasno i ekonomično raspolaganje budžetskim sredstvima.

Način izvršenja budžetskih sredstava namijenjenih funkcionisanju Općinskog vijeća vršiti će se u skladu s Zakonom i aktom Općinskog vijeća.

Budžet se izvršava na osnovu Odluke o izvršavanju budžeta.

**Član 5.**

Namjenski prihodi i primici budžeta su pomoći, donacije, prihodi koji se prikupljaju prema posebnim propisima kojima je utvrđena namjena korištenja tih prihoda, prihodi od prodaje ili zamjene imovine u vlasništvu Općine i namjenski primici od zaduživanja, emisije vrijednosnih papira i prodaje dionica i udjela.

Prihodi i primici iz stava 1. ovoga člana uplaćuju se u budžet.

**Član 6.**

Namjenski prihodi i primici koji nisu iskorišteni u prethodnoj godini prenose se u budžet za tekuću budžetsku godinu.

**Član 7.**

Ako su namjenski prihodi i primici uplaćeni u iznosu manjem od planiranog u budžetu, korisnik može preuzeti i plaćati obaveze samo u visini stvarno uplaćenih, odnosno raspoloživih sredstava.

Uplaćene i/ili prenesene, a manje planirane pomoći, donacije i prihodi za posebne namjene kao i transferi za posebne namjene, između korisnika javnih sredstava, mogu se izvršavati iznad iznosa planiranih u budžetu, a do visine uplaćenih, odnosno prenesenih sredstava, po odlukama Općinskog načelnika, a na prijedlog budžetskog korisnika.

**Član 8.**

Za iznos nenamjenski utrošenih sredstava u prethodnoj godini budžetskom korisniku umanjit će se budžetska sredstva za iznos nenamjenskog utroška sredstava u godini u kojoj je utvrđeno nenamjensko korištenje sredstava.

**Član 9.**

Vlastiti prihodi budžetskih korisnika uplaćuju se na depozitni račun javnih prihoda budžeta.

**Član 10.**

Budžet se izvršava u skladu sa prilivom sredstava na Jedinstvenom računu trezora (u daljem tekstu:JRT).

Plaćanje obaveza iz osnova vanjskog i unutrašnjeg duga prioritetna je obaveza Općine, nakon čega se plaćaju zakonske obaveze, ugovorene obaveze te ostale obaveze planiranirane Budžetom.

**Član 11.**

Služba za upravu ekonomskih poslova i poduzetništvo, na osnovu godišnjih i kvartalnih planova novčanih tokova, iskazanih po mjesecima, dostavlja budžetskim korisnicima instrukciju za izradu prijedloga operativnih planova rashoda i izdataka.

Budžetski korisnici su dužni dostavljati prijedloge godišnjih, kvartalnih i mjesečnih operativnih planova u skladu sa instrukcijom Službe za upravu ekonomskih poslova i poduzetništvo.

Služba za upravu ekonomskih poslova i poduzetništvo izvijestit će budžetske korisnike o odobrenim operativnim budžetima.

Budžetski korisnici mogu stvarati obaveze do visine sredstava odobrenih operativnim budžetom.

**Član 12.**

Isplata bruto plaća i naknada, te naknada korisnicima prava po osnovu drugih zakona, može se vršiti samo do visine planiranih sredstava u budžetu za te namjene.

Osnovica za obračun plaće iznosi 285,00 KM.

Bod za obračun plaće iznosi 1,00.

**Član 13.**

Služba za upravu ekonomskih poslova i poduzetništvo vrši plaćanja obaveza svih budžetskih korisnika.

Svaki rashod i izdatak iz budžeta mora se zasnivati na vjerodostojnoj knjigovodstvenoj ispravi kojom se dokazuje obaveza za plaćanje.

Odgovorna lice budžetskog korisnika prije potpisivanja knjigovodstvene isprave mora provjeriti pravni osnov i visinu obaveze koja iz nje proizlazi.

**Član 14.**

Budžetski korisnici ne smiju stvarati obaveze iznad iznosa odobrenog operativnog budžeta putem operativnih planova za tog budžetskog korisnika.

Rashodi i izdaci svakog budžetskog korisnika ne mogu prelaziti iznose alociranih budžetskih sredstava odobrenih za svaki mjesec ili drugi vremenski period, koje je utvrdila Služba za upravu ekonomskih poslova i poduzetništvo, osim uz saglasnost Službe za upravu ekonomskih poslova.

Pomoćnik načelnika Službe za upravu ekonomskih poslova i poduzetništvo ima pravo rješenjem obustaviti od izvršenja odluku koja je u suprotnosti sa Zakona o budžetima u Federaciji Bosne i Hercegovine i Odlukom o izvršavanju budžeta.

Korisnici doznačenih transfera ili zajmova dužni su dostaviti budžetskom korisniku izvještaj o namjenskom utrošku sredstava.

U slučaju da korisnici iz stava 4. ovog člana ne dostave izvještaj o namjenskom utrošku sredstava neće imati pravo aplicirati za dodjelu sredstava u narednoj fiskalnoj godini.

**Član 15.**

Odobrene aproprijacije za fiskalnu godinu mogu se koristiti do 31. januara naredne godine.

Aproprijacije se mogu prenositi u narednu fiskalnu godinu za finansiranje kapitalnih projekata iz posebnih fondova**.**

Aproprijacije u svrhe finansiranja višegodišnjih kapitalnih projekata, prenose se u narednu fiskalnu godinu prema iznosima i vremenskom rasporedu utvrđenom u DOB-u.

**Član 16.**

Preraspodjela sredstava na budžetskim stavkama, na zahtjev budžetskog korisnika, može se izvršiti najviše do 10% ukupno odobrenih rashoda i izdataka za tog budţetskog korisnika, na osnovu rješenja Pomoćnika načelnika Službe za upravu ekonomskih poslova i poduzetništvo.

U okviru odobrenog Budžeta utvrđuje se obim i vrsta rashoda za preraspodjelu kako slijedi:

1. Plaće i naknade troškova uposlenih do 10% ukupno odobrenih rashoda za plaće i naknade;
2. Izdaci za materijal i usluge do 10% ukupno odobrenih rashoda za materijal i usluge;
3. Tekući grantovi do 10% ukupno odobrenih rashoda za tekuće grantove;

4. Kapitalni grantovi do 10% ukupno odobrenih rashoda za kapitalne grantove.

Izuzetno, u okviru odobrenog budžeta, preraspodjela sredstava dozvoljena je

između budžetskih korisnika, o čemu odlučuje Općinski načelnik na prijedlog Službe za upravu ekonomskih poslova i poduzetništvo.

Uz zahtjev za preraspodjelu odobrenih sredstava, budžetski korisnik mora priložiti odgovarajuću dokumentaciju na osnovu koje se Službi za upravu ekonomskih poslova i poduzetništvo daju na uvid razlozi za dodatnim sredstvima na budžetskoj stavci koja se povećava do kraja godine, odnosno razlozi za smanjenje odobrenih budžetskih stavki.

Budžetska sredstva ne mogu se preraspodijeliti, osim pod uslovima i na način kako je utvrđeno Zakonom o budžetima u Federaciji Bosne i Hercegovine i Odlukom o izvršavanju budžeta.

Budžetska sredstva ne mogu se, osim pod uslovima propisanima Odlukom o izvršavanju budžeta, preraspodijeliti između Računa prihoda i rashoda , Računa kapitalnih izdataka i primitaka i Računa finansiranja.

**Član 17.**

Sredstva tekuće rezerve, planirana u Budžetu, koriste se za nepredviđene namjene, za koje u Budžetu nisu planirana sredstva ili za namjene za koje se tokom godine pokaže da za njih nisu utvrđena dovoljna sredstva, jer ih pri planiranju budžeta nije bilo moguće predvidjeti.

Sredstva tekuće rezerve iz stava 1. ovoga člana mogu iznositi najviše do 3% planiranih prihoda, bez namjenskih prihoda, vlastitih prihoda i bez primitaka.

Visina sredstva tekuće rezerve iz stava 2. ovoga člana utvrđuje se budžetom.

Sredstva tekuće rezerve ne mogu se koristiti za pozajmljivanje.

**Član 18.**

Korištenje sredstava tekuće rezerve iz člana 60. ovog Zakona odobrava, do određenih iznosa u skladu sa Odlukom o izvršavanju budžeta, Općinski načelnik na prijedlog Službe za upravu ekonomskih pooslova i poduzetništvo.

Služba za upravu ekonomskih pooslova i poduzetništvo obavezno je tromjesečno izvještavati Općinskog načelnika o korištenju sredstava tekuće rezerve.

Općinski načelnik polugodišnje izvještava Općinsko vijeće o korištenju sredstava tekuće rezerve.

**Član 19.**

Ako se u toku godine, na osnovu propisa, smanji nadležnost budžetskog korisnika, zbog čega se smanjuju i sredstva ili ako se ukine budžetski korisnik, neutrošena sredstva za njegove rashode i izdatke prenose se u tekuću rezervu ili budžetskom korisniku koji preuzima njegove poslove o čemu odluku donosi Općinski načelnik.

Ukoliko se u toku fiskalne godine prenesu određene nadležnosti budžetskog korisnika ili sam budžetski korisnik prestane postojati, Općinski načelnik je dužna formirati komisiju za popis imovine, obaveza i potraživanja.

**Član 20.**

Ukoliko se naknadno utvrdi da je isplata iz Budžeta izvršena nezakonito i/ili nenamjenski, budţetski korisnik je dužan odmah zahtijevati povrat budžetskih sredstava na JRT.

Ako se budžetskim nadzorom utvrdi da su sredstva korištena suprotno zakonu, Pomoćnik načelnika Službe za upravu ekonomskih poslova i poduzetništvo donosi rješenje o povratu sredstava na JRT.

**Član 21.**

Postupak nabavke investicionih roba, radova i usluga mora se obavljati u skladu sa Zakonom o javnim nabavkama Bosne i Hercegovine («Službeni glasnik Bosne i Hercegovine», broj: 39/14).

**Član 22.**

Služba za upravu ekonomskih poslova i poduzetništvo nadležno je za izradu planova novčanih tokova , kojima se predviđa priliv i odliv sredstava na JRT, a koji predstavljaju osnovu za izvršavanje Budžeta.

Pri izradi planova novčanih tokova Služba za upravu ekonomskih poslova i poduzetništvo koristi informacije iz različitih izvora:

1. krajnje stanje JRT za prethodni period,

2. predviđanja svih prihoda i primitaka na JRT,

3. predviđanja svih rashoda i izdataka,

4. predviđanja servisiranja dugova,

5. projekcije inostrane pomoći i pozajmljivanja i

6. kretanja ključnih makroekonomskih parametara.

Plan novčanih tokova razmatra i odobrava Odbor za likvidnost budžeta, kojeg

imenuje Pomoćnik načelnika Službe za upravu ekonomskih poslova i poduzetništvo.

U skladu sa planom novčanih tokova i raspoloživim novčanim sredstvima vrši se

alokacija sredstava budžetskim korisnicima, za izmirenje obaveza.

Ukoliko je planiran deficit, u plan novčanih tokova uključuju se i preporuke o potrebnim korektivnim mjerama.

**Član 23.**

Ukoliko Općinsko vijeće ne donese Budžet prije početka fiskalne godine, privremeno

se, na osnovu Odluke o privremenom finansiranju, nastavlja finansiranje poslova, funkcija i programa korisnika budžeta.

Odluku o privremenom finansiranju donosi Općinsko vijeće .

Privremeno finansiranje obavlja se najduže za prva tri mjeseca fiskalne godine.

Privremeno finansiranje, u smislu stava 1. ovog člana obavlja se srazmjerno sredstvima utrošenim u istom periodu, a najviše do tromjesečnog prosjeka za prethodnu fiskalnu godinu.

U periodu privremenog finansiranja, finansiraju se isti programi, a korisnici ne smiju povećavati broj zaposlenih u odnosu na stanje 31. decembra prethodne godine.

Budžetski korisnici ne mogu započeti nove ili proširene programe i aktivnosti dok se ne donese budžet.

Nakon isteka privremenog finansiranja, u tom periodu ostvareni prihodi i primici, te izvršeni rashodi i izdaci uključuju se u Budžet tekuće godine.

Budžet se mora donijeti najkasnije 31. marta tekuće godine.

Ukoliko se budžet ne donese do 31. marta, nakon toga se neće realizovati rashodi u bilo koju svrhu, osim otplate duga, sve dok se budžet ne donese.

**Član 24.**

Ako se u toku Budžetske godine, zbog nastanka novih obaveza za budžet ili promjena privrednih kretanja povećaju rashodi i/ili izdaci, odnosno smanje prihodi i/ili primici budžeta, Općinski načelnik može, na prijedlog Službe za upravu ekonomskih poslova i poduzetništvo, donijeti odluku o obustavljanju izvršavanja pojedinih rashoda i/ili izdataka u trajanju do 45 dana.

Mjerama privremenog obustavljanja izvršavanja, Općinski načelnik može:

1. zaustaviti preuzimanje obaveza i/ili,

2. predložiti produženje ugovorenih rokova plaćanja i/ili

3. zaustaviti preraspodjelu budžetskih sredstava, potrebnu radi preuzimanja obaveza.

Izuzetno, uz mjere iz stava 2. ovog člana, Općinski načelnik može donijeti odluku da budžetski korisnici mogu sklapati ugovore o nabavci roba i usluga, uz prethodnu saglasnost Službe za upravu ekonomskih poslova i poduzetništvo.

O odluci iz stava 1. ovog člana Općinski načelnik mora obavijestiti Općinsko vijeće odmah nakon donošenja odluke.

**Član 25.**

Ako se za vrijeme provođenja mjera privremene obustave izvršavanja Budžeta, budžet ne može uravnotežiti, vrše se izmjene i dopune budžeta.

**Član 26.**

Sredstva utvrđena u Razdjelu br.10 Glava 101 Budžeta pozicije «Naknade općinskim vijećnicima», «Naknade članovima komisija koje imenuje Općinsko vijeće», «Transfer za troškove izbora» odnosi se na naknade Općinskoj izbornoj komisiji shodno Zakonu kao i na druge troškove vezano za izbore, kao i sredstva u razdjelu br.10 glava 102 Budžeta, pozicija «Transfer parlamentarnim grupama» koriste se po propisima koje donosi Općinsko vijeće.

**Član 27.**

Sredstva utvrđena u Razdjelu 10 glava 101 Budžeta pozicija «Transfer za obilježavanje značajnih datuma», «Transfer za obilježavanje državnih praznika i Dana općine» , «Naknade za edukaciju i druge troškove vijećnika», koriste se prema aktima koje donosi Općinski načelnik.

**Član 28.**

Sredstva utvrđena u Razdjelu 11 Glava 111 Budžeta, pozicija «Transfer za obuku državnih službenika i namještenika», «Nabavka stalnih sredstava i nabavka i instaliranje programa za efikasnu organizaciju uprave i trezorsko poslovanje», „Transfer za poticaj kupovine zemljišta za proizvodne djelatnosti i prateće objekte iz oblasti obrazovanja (kampusi, internati i sl.)“, „Transfer za troškove projektovanja, nabavke i instaliranje video nadzora gradskog područja“, «Troškovi eksproprijacije», «Naknade za izvršenja po sudskim presudama i vansudskim nagodbama», «Transfer za Savez općina i gradova», «Transfer za isplatu naknada i doprinosa volonterima općine i volonterima angažovanim u drugim pravnim licima», «Naknada za povrat više i pogrešno uplaćenih sredstava» i «Transfer za certificiranje i održavanje certifikata organa uprave», koriste se prema aktima koje donosi Općinski načelnik.

**Član 29.**

Sredstva utvrđena u Razdjelu 11 Glava 112 Budžeta pozicija «Transfer za sahrane», «Transfer Centru za socijalni rad», «Transfer za socijalnu zaštitu», «Transfer Centru za kulturu – za redovnu djelatnost i vanredne troškove», «Transfer za kulturne djelatnosti i manifestacije, bratimljenja i ostale manifestacije», «Transfer za JU Centar za djecu i odrasle osobe s posebnim potrebama ZDK», «Transfer za sufinansiranje troškova udruženjima za djecu sa posebnim potrebama i poteškoćama u razvoju», «Transfer za učenike generacije osnovnih i srednjih škola», «Transfer za posebno nadarene studente – nagrada Alen Mehmedović», «Transfer za općinska takmičenja u znanju osnovnih i srednjih škola», «Transfer za podršku inkluzivne nastave», «Transfer za prevoz pacijenata na hemodijalizu», «Transfer za predškolsko obrazovanje i vaspitanje», „Transfer za jednokratne novčane pomoći nezaposlenim porodiljama“, «Transfer za finansijsku podršku poticanju aktivizma maldih kroz projekte i kroz društveno koristan i humanitarni rad putem javnih ustanova i NVO», «Transfer za stipendiranje studenata», «Transfer za podršku projektima udruženjima - nevladinom sektoru», «Transfer za Kantonalni arhiv Travnik», «Transfer OO Crveni križ», «Transfer Crvenom križu za organizovanje akcija dobrovoljnog darivanja krvi», «Transfer MDD Merhamet», «Transfer MDD Merhamet za sufinansiranje javne kuhinje», «Transfer za troškove prevoza socijalno ugroženih učenika srednjih škola», «Transfer za hitne i vanredne pomoći socijalno ugroženim licima», «Transfer Domu zdravlja za pružanje zdravstvenih usluga penzionerima», «Transfer Domu zdravlja za pružanje zdravstvenih usluga oboljelim od PTSP», „Transfer za troškove sistematskih pregleda i poboljšanje zdravstvenog stanja uposlenih“, «Transfer za UG PTSP za nabavku lijekova», «Transfer za podršku vjerskim zajednicama i crkvama», «Transfer javnoj biblioteci za kupovinu knjiga i razvoj zavičajne zbirke», «Transfer za štampanje administrativnih taksi », «Troškovi provizije za prodaju administrativnih taksi», «Transfer za pomoć u stambenom zbrinjavanju socijalno ugroženih kategorija», «Transfer za fizičku kulturu i sport», „Transfer upravitelju Gradske sportske dvorane za pokriće troškova korištenja i održavanja dvorane“ i „Transfer za sportski savez općine Zavidovići“, koriste se na osnovu akata koje donosi Općinski načelnik.

**Član 30.**

Sredstva utvrđena u Razdjelu 11 Glava 112 Budžeta pozicija «Transfer mjesnim zajednicama » koriste se za redovan rad MZ, a na osnovu akata koje donosi Općinsko vijeće.

**Član 31.**

Sredstva utvrđena u Razdjelu 11 Glava 113 Budžeta, pozicija «Transfer za studije, elaborate, projektne pripreme i projektovanje», «Transfer za troškove stručnog nadzora», «Transfer za zaštitu i unapređenje životne okoline», «Transfer-učešće u finansiranju Agencije za lokalni razvoj», «Transfer-učešće u finansiranju Regionalne ekonomske zajednice», „Transfer za troškove pribavljanja građevinskih i upotrebnih dozvola“, «Transfer za troškove izvršenja rješenja, Služba za upravu ekonomskih poslova i poduzetništvo» , «Transfer za razvoj turizma» , «Transfer za podršku projektima koji se finansiraju iz drugih izvora», «Transfer za održavanje, sanaciju, rekonstrukciju i izgradnju ulica, platoa oko javnih objekata, spomenika, platoa oko objekata kolektivnog stanovanja i drugih objekata zajedničke komunalne potrošnje», „ Transfer za podršku projektima uz učešće stanovništva: izgradnja i rekonstrukcija cesta, ulica, rasvjete, objekata vodosnabdijevanja, energetsku efikasnost i slično“, «Transfer za signalizaciju i izgradnju grbina», «Transfer za zimsko održavanje lokalnih puteva», „Transfer za izgradnju rekonstrukciju i održavanje cesta i ulica – koncesiona naknada“, «Transfer za tekuće održavanje, sanaciju, rekonstrukciju i izgradnju lokalnih puteva», «Transfer za stambeno zbrinjavanje iz sredstava od otkupa stanova», «Transfer za izgradnju, rekonstrukciju i održavanje infrastrukture - iz naknade na promet šuma, po Zakonu i Uredbi o Šumama», «Otplata kredita i kamate – Intesa Sanpaolo Banka», „Otplata kredita i kamata za finansiranje projekata prema Planu kapitalnih ulaganja“, „Namjenska sredstva po osnovu kreditnog zaduženja za finansiranje projekata prema Planu kapitalnih ulaganja“, «Transfer za izgradnju, adaptaciju i rekonstrukciju školskih objekata», «Transfer za uređenje infrastrukture industrijske zone Ekonomija-Batvice», «Transfer za tekuće i vanredno održavanje, sanaciju, rekonstrukciju i izgradnju nekategorisanih puteva» , «Transfer za izgradnju javne rasvjete» i «Transfer za sanaciju rekonstrukciju i održavanje javne rasvjete» koriste se prema aktima koje donosi Općinski načelnik.

Sredstva utvrđena u Razdjelu 11 Glava 113 Budžeta, pozicija «Transfer za poticaj zapošljavanja i razvoja privrede» koriste se prema aktima koje donosi Općinsko vijeće.

**Član 32.**

Sredstva utvrđena u Razdjelu 11 Glava 114 Budžeta, pozicija «Izdaci za boračke populacije, tekovine OOR i antifašizam», «Podrška za integraciju povratnika po ugovoru o readmisiji i ostali troškovi povratnika i raseljenih lica», «Transfer za troškove djelatnosti i finansiranje projekata za JOB «Unija veterana»», «Transfer za troškove djelatnosti i finansiranje projekata za Organizaciju porodica šehida i poginulih boraca », «Transfer za troškove djelatnosti i finansiranje projekata za Udruženje RVI Zavidovići '92.», «Transfer za troškove djelatnosti i finansiranje projekata za UG «Zlatni ljiljan », «Transfer za troškove djelatnosti i finansiranje projekata za Udruženje branilaca «92.-95.» općine Zavidovići », «Transfer za troškove djelatnosti i finansiranje projekata za Savez boraca općine Zavidovići», «Transfer za troškove djelatnosti i finansiranje projekata za Udruženje nezaposlenih demobilisanih boraca općine Zavidovići», «Transfer za troškove djelatnosti i finansiranje projekata za Ortopedsku radionicu», «Izdaci za spomen sobu i spomen obilježje » i „Transfer za izgradnju zgrade boračkih udruženja i spomen sobe“, koriste se na osnovu akata koje donosi Općinski načelnik.

**Član 33.**

Sredstva utvrđena u Razdjelu 11 Glava 115 Budžeta pozicija «Transfer za digitalizaciju urbanog dijela grada», „Nabavka GPS uređaja (GNSS) i radne stanice“ i «Transfer za regulacioni plan i prostorni plan » koriste se na osnovu akata koje donosi Općinski načelnik.

**Član 34.**

Sredstva utvrđena u Razdjelu 11 Glava 116 Budžeta, pozicija «Transfer za udruženje građana vatrogasno društvo «Krivaja» Zavidovići», «Transfer za finansiranje hitnih mjera zaštite i spašavanja, u toku djelovanja prirodnih ili drugih nesreća», «Transfer za deminiranje», «Transfer za učešće u provođenju preventivnih mjera zaštite i spašavanja», «Transfer za opremanje i nabavku materijalno tehničkih sredstava za Općinsku profesionalnu vatrogasnu jedinicu (OPVJ)», «Transer za opremanje struktura civilne zaštite», «Transer za pripremanje, obuku i vježbu struktura civilne zaštite», „Transfer za naknadu učešća ljudi i materijalnih sredstava u zaštiti i spašavanju“ i „Transfer za učešće u „Projektu oporavka od poplava““, koriste se prema aktima koje donosi Općinski načelnik, a u skladu s zakonskim propisima.

**Član 35.**

Sredstva utvrđena u Razdjelu 11 Glava 117 Budžeta, pozicija «Transfer za razvoj poljoprivrede», «Transfer za deratizaciju», «Transfer za održavanje javnih površina», «Transfer za javnu rasvjetu-potrošnja», «Transfer za zbrinjavanje pasa lutalica, po Zakonu o zaštiti i dobrobiti životinja», «Transfer za troškove izvršenja rješenja, Služba za upravu poljoprivrede, vodoprivrede i komunalnih djelatnosti» «Transfer za podršku projekta zbrinjavanja otpada» i «Transfer za obilježavanje ulica, zgrada i mostova» koriste se prema aktima koje donosi Općinski načelnik.

**Član 36.**

Namjenska sredstva ostvarena po osnovu posebne naknade za zaštitu od prirodnih i drugih nesreća, koristit će se u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća («Službene novine Federacije Bosne i Hercegovine», broj 39/03 i 22/06) i Odlukom o uslovima i načinu korištenja sredstava ostvarenih po osnovu posebne naknade za zaštitu od prirodnih i drugih nesreća («Službene novine Federacije Bosne i Hercegovine», broj 46/05) i prema aktima koje donosi Općinski načelnik.

**Član 37.**

Budžetski nadzor je inspekcijski nadzor zakonitosti, blagovremenosti i namjenskog korištenja budžetskih sredstava kojim se nalažu mjere za otklanjanje utvrđenih nezakonitosti i nepravilnosti.

Budžetski nadzor obuhvata nadzor računovodstvenih, finansijskih i ostalih poslovnih dokumenata subjekata nadzora.

Poslove budžetskog nadzora obavljaju, po službenoj dužnost, budžetski inspektori koji su ovlašteni službenici Službe za upravu ekonomskih poslova.

**V - KAZNENE ODREDBE**

**Član 38.**

Novčanom kaznom od 1.000 KM do 3.000 KM biti će kažnjeno za prekršaj odgovorno lice budžetskog korisnika, nosilac izvršne vlasti općine, nadležan za Budžet ili drugo odgovorno lice, ako:

1. ne uspostavi i ne vodi registar budžetskih korisnika,

2. izradi prijedlog finansijskog plana suprotno odredbama Zakona o budžetima u u

u Federaciji Bosne i Hercegovine,

3. do 1. marta tekuće godine Službi za upravu ekonomskih poslova i poduzetništvo ne

dostavi prijedlog prioriteta za izradu DOB-a za narednu godinu,

4. do 15. augusta tekuće godine Službi za upravu ekonomskih poslova i poduzetništvo

ne dostavi sve budžetske zahtjeve za narednu godinu,

5. ne popuni Izjavu o fiskalnoj odgovornosti i istu ne dostavi nadležnom

ministarstvu,

6. izvrši isplatu mjesečnih novčanih naknada korisnicima prava, u visini iznad

iznosa planiranih sredstava u budžetu za te namjene,

7. ne primjenjuje sistem budžetskog raĉunovodstva na način propisan ovim

zakonom,

8. ne osigura postojanje sistema interne kontrole u skladu sa međunarodnim

standardima interne kontrole,

9. ne podnosi periodične finansijske izvještaje,

10. ne podnese konsolidovani periodični izvještaj o izvršenju budžeta za prethodnu

fiskalnu godinu,

11. ne podnese konsolidovani godišnji izvještaj o izvršenju budţeta za prethodnu

fiskalnu godinu.

**Član 39.**

Novčanom kaznom u iznosu od 2.500 KM do 3.000 KM kaznit će se za prekršaj odgovorno lice budžetskog korisnika, nosilac izvršne vlasti općine, nadležan za budžet ili drugo odgovorno lice, ako:

1. odobri preuzimanje obaveza na teret budžeta tekuće godine suprotno namjeni

i visini utvrđenoj u posebnom dijelu budžeta,

2. u periodu privremenog finansiranja poveća broj zaposlenih u odnosu na stanje

31. decembra prethodne godine ili započne nove ili proširene programe i

aktivnosti,

3. stvori obaveze iznad iznosa odobrenog operativnog budžeta kroz operativne

planove za tog budžetskog korisnika,

4. postupak zaduženja provedu suprotno Zakonu o budžetima u Federaciji Bosne i

Hercegovine,

5. ne omogući nesmetano vršenje budžetskog nadzora, odbije učestvovati u

postupku nadzora ili na zahtjev inspektora budžetskog nadzora odbije dati na

uvid svu potrebnu dokumentaciju.

**VI– ZAVRŠNA ODREDBA**

**Član 40.**

Ova odluka stupa na snagu narednog dana od dana objavljivanja u «Službenom glasniku općine Zavidovići», a primjenjivat će se od 01.01.2018.godine.

PREDSJEDAVAJUĆI

OPĆINSKOG VIJEĆA

Redžo Seferović

Općina Zavidovići, Ul. Safvet bega Bašagića bb. 72220 Zavidovići

tel: 032-878-314 centrala, fax: 032-868-230, [www.zavidovici.ba](http://www.zavidovici.ba/), [opzdici@bih.net.ba](mailto:opzdici@bih.net.ba)

**O B R A Z L O Ž E NJ E**

**I PRAVNI OSNOV**

Pravni osnov za donošenje Odluke sadržan je u člana 7.stav 2. a u vezi s članom 1. Zakona o budžetima u Federaciji Bosne i Hercegovine («Službene novine Federacije Bosne i Hercegovine», broj: 102/13, 9/14, 13/14, 8/15, 91/15, 102/15 i 104/16).

**II OBRAZLOŽENJE POJEDINIH RJEŠENJA**

Odredbama ove Odluke utvrđuje se struktura prihoda i primitaka te rashoda i izdataka budžeta i njegovo izvršavanje, prava i obaveze korisnika budžetskih sredstava, ovlašćenja Općinskog načelnika i Službe za upravu ekonomskih poslova i poduzetništva u izvršavanju budžeta za tekuću godinu, kazne za neispunjenje obaveza, propisuje se visina preraspodjele rashoda, utvrđuje se način korištenja sredstava tekuće budžetske rezerve, utvrduje se način korištenja sredstava za plaće i naknada za sve korisnike Budžeta, utvrđuje se fiskalana odgovornost, način uplate javnih prihoda, evidencija i trošenje namjenskih prihoda, regulisan je način utroška sredstava ostvarenih po osnovu posebne naknade za zaštitu od prirodnih i drugih nesreća, te nadzor nad korištenjem budžetskih sredstava i regulisane su kaznene odredbe za prekršaj odgovornih osoba.

OPĆINSKI NAČELNIK

mr.sci. Hašim Mujanović

Općina Zavidovići, Ul. Safvet bega Bašagića bb. 72220 Zavidovići

tel: 032-878-314 centrala, fax: 032-868-230, [www.zavidovici.ba](http://www.zavidovici.ba/), opzdici@bih.net.ba